als_Latn dik_Latn sag_Latn
E DASHUR ELISË!
Më lejo të të shkruaj përtej bindjeve politike. Kur u shfaqe për herë të parë në politikë më pëlqeve! Dukeshe e edukuar, e zgjuar, manifestoje një formim perëndimor dhe aspiroje nje karrierë të mirë politike.
Fakti që u zgjodhe në krye të FRESH-it, nuk më habiti. Në fund të fundit, midis atyre që të konkuronin, vleje më shumë. Edhe fakti që ishe femër, më dha pak optimizëm në mes të politikës maskiliste që na kishte mbytur. Të më falësh, por për diçka ndjeja keqardhje, s’më pëlqente atashimi yt politik, por nejse……
U promovove në krye të rinisë socialiste për të ardhur tek zgjedhjet e 23 qershorit. Fituat si fituat, këtëë e dimë tashmë (votën e vodhët, popullin e mashtruat, edhe presion bëtë), u mbajtët si u mbajtët edhe këtë e dimë…. se si po rezistoni? Këtë po ia le kohës.
Në shenjë falenderimi për figuren tënde, për punën në krye të rinisë socialiste (të rikujtoj sërish se si erdhët në pushtet), kryeministri të vuri në krye të Doganave. Besoj të kujtohet se sa shumë bëri bujë. Dhe kishin të drejtë në fakt. Dogana tu besua pavarësisht se nuk kishe asnjë ditë eksperiencë pune. E respektoj faktin që je diplomuar jashte Shqiperisë, por kjo nuk të ben detyrimisht një administratore të mirë. Eksperienca ka vleren e vet- konfirmon dijen. Por kjo është politika e pisët: meritën në “lypjen” apo “vjedhjen” e votës e barazon me meritën për një vend pune. Gjithsësi, e hape librezen tënde të punës si drejtoreshë e përgjithshme e Doganave. Pa e kuptuar akoma se ku ishe, na u reklamove si “Elisa e cudirave”….
Nën drejtimin tënd dhe asistencën e “Crown Agents”, deklarove se në dogana po bëhej nami, 140% plani i punës i realizuar!
Eh moj motër sa kujdes duhet pasur në të tilla raste! “Tra dire e il fare c’e di mezzo un grande mare” thonë italianët. Kurse ne shqiptarët themi:”me të thënë e të bërë është në mes një det i tërë”. S’kaloi shumë për t’u kuptuar se deklaratat e tua ishin thjesht manipulime për t’i bërë qejfin shefit tënd (jo ministrit të financave por kryeministrit) dhe për ti shpëlarë trurin popullit të shkretë. Por ti sërish vazhdoje të ëndërroje. Kur midis arkëtimeve që pretendoje ti dhe arkës së shtetit që s’lëvizte nga ky fakt, pati mospërputhje, u tunde pak. Por, vure në lojë arrogancën. Nuk qëndrove larg shokëve të tu për rekorde në largime abuzive nga puna dhe emërimeve politike të militanteve të partisë tënde.
Nderkohe, mediat po të promovonin si gruan e palodhur, që është në krye të detyrës edhe në muajin e shtatë të shtatëzanisë (ose barkun te goja sic thote populli). Kur lexova të tilla lëvdata, të them të drejtën, u indinjova. “Në minierën e Bulqizës punon drejtoresha”?!- u shpreha publikisht. Nejse, e kishe për herë të parë, s’te vë faj. Nuk besoj se të është dhënë rasti të shohësh nëna të reja që punojnë edhe në fabrika këpucësh apo peshku, per 18 000 lekë në muaj cdo ditë të shtatzanise së tyre. Një pritje e ëmbël në mes helmesh!!
Dhe arroganca jote s’pati fund kur në një intervistë tënden, ironizove gazetaren duke thënë se pavarësisht lindjes së fëmijës dita jote do të vazhdonte si gjithë të tjerat. “Mami e babi në punë, fëmija që rritet në çerdhe dhe kaq!!”. Ka nevojë njeriu për 4 javë pushim,- thashë me vete,-por drejtoresha akoma s’di gjë. Gjithnjë e më shumë bindesha se jetoje mes ëndrash, kur papritur u zgjove….. Më fal: TË ZGJUAN!!
Kishte mbaruar koha jote!! Por për të shpëtuar nga kritikat e popullit se të zëvendësuan për dështim, të dhanë mundësinë të dorëhiqeshe. Si nuk e mendove dy herë para se të flisje?
Në fakt, para se të shkruaje, se as publikisht nuk denjove të dilje. Si nuk u informove më pare se ligji të jep mundësinë e lejes së lindjes? Edhe do t’i shërbeje fëmijës dhe pastaj do riktheheshe në punë. Jo për gjë, por KE BERE NAMIN, je bërë e PAZËVENDËSUESHME! Në fund të fundit, askush s’do dorëhiqej nga një post i tillë, është kulmi i karrierës (e përballonte rroga jote çerdhen më të mirë në kryeqytet).
E dashur Elisë!
E di që ti s’e ke idenë kush jam unë. Në fakt, ndryshojmë shumë. Të të them dicka: në një ditë të jetës sime, të kam mallkuar! Po, po! Dhe ja ku të gjeti! Që jetove në botën e cudirave për gati 2 vjet, këtë e di. Që të zgjuan pa u ngopur “me gjumë”, edhe këtë e di. Që vajza jote do jetojë në botë me ëndrra, kjo duket sheshit.
Të lutem, laji sytë me ujë të ftohtë dhe ktheju realitetit! Të bën mirë!!
Alfrida Dedgjonaj
E dashur A.D
E dua penen tende!
Ndajme te njejtin mendim per kete palo fycken.
I dergova nje mesazh dikur Elises, ne fillimet e saj , me dashamiresi
e keshillova te vizitonte ndonjehere edhe librarite.
Me kishte kthyer nje pergjigje
sikur kishte mbaruar shkollen me Hitlerin
mikja ime AD, ju persh, per qetesine, inteligjesen, dhe me ckuptova dhe patertine tende shpirterore, suksese.
Znj.Armanda dhe z.Skender, ju falenderoj perzemersisht per komentet! Mbaresi!
Pergezime per “letren e hapur”, shume e qelluar. Problemi eshte se vazhdojne keta qe nuk kane asnje lidhje me punen te marrin persiper fatet e popullit. Se te drejtosh doganat nuk eshte si te drejtosh nje familje. Duhej qe para doreheqjes te pakten te jepte llogari publike, ose KLSh te kontrolloje punen e kesaj po jo ne”boten e cudirave”, ne ate realen. Ne nje vend kane shkuar ato pare qe i mungojne buxhetit te shtetit. Kete llogari duhet ta jape megjitheqe eshte bere nene. Une me aq sa kuptoj uroj qe ato pare te mos kene shkuar jashte sic ka qene deri tani…
E dashur me kenaqe por pafundesisht ama.Nuk di a zonja ne fjale do te mundet te kuptoje qofte dhe cerekun e asaj qe ti ke shprehur aq bukur.Nuk gjej fjale per te te thene se sa shume me ka pelqyer kjo leter ne diten me te zgjedhur te vitit.Te pershendes me respekt
Respekte e nderuara zonje e letres. Nje shkrim shume i qelluar. Cdo dite urojme qe ato ‘mallkimet’ tona ti zene njerez te tille. Shume respekte per ju!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn epo_Latn als_Latn fij_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn